TSA stel SA junior kam-pioenskappe uit | Netwerk24
16 Maart 2020 21:10
Tennis Suid-Afrika (TSA) het Maandag die Suid-Afrikaanse junior tenniskampioenskappe, wat jaarliks in Bloemfontein gehou word, uitgestel.
Delien Kleinhans sal haar SA o.18-titel eers later vanjaar kan verdedig. Foto: TSA
Die toernooi sou van 26 tot 31 Maart plaasgevind het.
TSA het Maandag aangekondig dat alle toernooie in die land onder sy vaandel tot 20 April opgeskort is.
Dit kom nadat pres. Cyril Ramaphosa die maatreëls betreffende die Covid-19-pandemie, wat ook ’n nuwe skoolvakansie behels, aangekondig het.
Ramaphosa het onder meer die samekoms van groepe van meer as 100 mense verbied.
Verlede jaar was daar 631 inskrywings en in 2018 697 inskrywings vir die nasionale juniorkampioenskappe.
TSA sê in ’n verklaring hy hoop om soveel as moontlik van die opgeskorte toernooie later vanjaar te herskeduleer. – Johann de Jager
Leeus moet isolasietyd gebruik vir selfondersoek
Super-breiers se raad aan Sanzaar
Spelers dra maskers uit protes